hotchpotch/miracl-hf-unified huggingface dataset:
เนวิลล์ (นักมวยปล้ำ)
เบนจามิน แซทเทอร์ลีย์ (Benjamin Satterley) เกิดวันที่ 22 สิงหาคม ค.ศ. 1986 นักมวยปล้ำอาชีพชาวอังกฤษ ที่รู้จักกันดีในนาม เนวิลล์ (Neville) หรือเดิม แพก (Pac) เป็นแชมป์ครุยเซอร์เวท WWE, แชมป์ NXT และแชมป์แท็กทีม NXT
เขามีชื่อจริงว่า Benjamin "Ben" Satterley เกิดใน Newcastle upon Tyne, อังกฤษ เป็นเด็กเขามีบทบาทอย่างมากที่เข้าร่วมในกีฬาเช่นฟุตบอล, ฮอกกี้, ฮอกกี้ลูกกลิ้งบาสเกตบอลและว่ายน้ำ ความสนใจในการต่อสู้ของเขาผ่านมาเกี่ยวกับหนึ่งป้าของเขาที่เป็นแฟนของสหพันธ์มวยปล้ำโลก พ่อแม่ของเขาได้รับอนุญาตจากการดูการต่อสู้ที่บ้านของพวกเขาเพื่อที่เขาจะไปมากกว่าป้าของเขาที่จะดูมัน นักมวยปล้ำที่เขาชื่นชอบที่เติบโตขึ้นมาเป็น ดิอันเดอร์เทเกอร์และ "แฮกซอว์" จิม ดักแกน เขาเริ่มต้นการฝึกอบรมเป็นนักมวยปล้ำที่อายุสิบแปดที่ฮอลล์เซนต์โจเซฟอธิบายโดย Satterley ว่า "สวยมากโรงเรียนมวยปล้ำเฉพาะในพื้นที่"
ในเดือนกรกฎาคม 2012 มีรายงานว่า Satterley ได้ลงนามในสัญญากับ WWE เขาเดินเข้าไปสมทบค่ายพัฒนาอย่าง NXT และเปิดตัวของเขาโดยใช้ชื่อ เอเดรียน เนวิลล์ และเป็นแชมป์ NXTโดยเอาชนะโบ ดัลลัส ใน NXT Arrival ก่อนเสียแชมป์ให้แซมี เซย์นใน หลังจากครองเป็นเวลา 287 วัน
ในรอว์ 30 มีนาคม 2015 เขาเปิดตัวภายใต้ชื่อที่สั้นลงว่า เนวิลล์ และสามารถเอาชนะเคอร์ติส แอ็กเซลไปได้ ในสัปดาห์ต่อมาในรอว์ เขาได้เจอกับแชมป์ WWE เซท รอลลินส์ แต่ก็พ่ายแพ้ไป ในรอว์ตอนที่ 27 เมษายน เนวิลล์เอาชนะฮาร์เปอร์ในรอบแรกของการแข่งขันคิงออฟเดอะริง 2015 และเขาเอาชนะเชมัสในคืนต่อมาในรอบรองชนะเลิศ ในรอบชิงชนะเลิศในคืนนั้นเขาพ่ายแพ้ให้แบด นิวส์ บาร์เร็ตต์ ในซัมเมอร์สแลม (2015) เนวิลล์ร่วมกับนักแสดงสตีเฟน อาเมล เอาชนะสตาร์ดัสต์และคิง บาร์เร็ตต์ไปได้
ใน เนวิลล์ได้เข้าร่วมลีกครุยเซอร์เวทโดยมาในบทฝ่ายอธรรมและเล่นงานแชมป์ครุยเซอร์เวท WWE ริช ซวอนน์ กับทีเจพี ในรอยัลรัมเบิล (2017) เนวิลล์คว้าแชมป์ครุยเซอร์เวทสมัยแรกจากซวอนน์ ในเรสเซิลเมเนีย ครั้งที่ 33สามารถป้องกันแชมป์กับออสติน แอรีส์เอาไว้ได้ ในรอว์ 14 สิงหาคม 2017 เสียแชมป์ให้กับอากิระ โทซาวา ก่อนจะชิงคืนได้สมัย2ในซัมเมอร์สแลม (2017)เพียง6วัน ในโนเมอร์ซี (2017)เสียแชมป์ให้กับเอ็นโซ อมอเร ก่อนจะหมดสัญญาออกจาก WWE ในปี 2018
หลังออกจาก WWE เนวิลล์ก็ได้กลับมาปล้ำให้กับสมาคม Dragon Gate โดยใช้ชื่อเดิม PAC และสามารถคว้าแชมป์ Open the Dream Gate Championship ได้ในศึก Fantastic Gate 2018
Satterley แต่งงานแล้ว เขาเป็นผู้สนับสนุนของสโมสรฟุตบอลบ้านเกิดของเขา ทีมนิวคาสเซิลยูไนเต็ด วงดนตรีโปรดของเขาคือ พิเศษ
เขาได้เปิดตัววิดีโอเกมเป็นตัวละครที่สามารถเล่นได้ใน WWE 2K15 ในฐานะ Adrian Neville ซึ่งเขามีเส้นทางของตัวเองในโหมด "Who Got NXT" สำหรับ Xbox 360 และ PlayStation 3 เวอร์ชันเกมนี้ซึ่งเป็นการบันทึกการแข่งขันของเขาใน NXT นอกจากนี้เขายังเป็นตัวละครที่สามารถเล่นได้ใน WWE 2K15 ใน PlayStation 4 และ Xbox One ในโหมด MyCareer หลังจากหักคะแนน 1,000 หรือมากกว่า
นอกจากนี้เขายังเคยปรากฏตัวใน UpUpDownDown รายการยูทูบของ Xavier Woods
วอลเลย์บอลชายทีมชาติอินโดนีเซีย
วอลเลย์บอลชายทีมชาติอินโดนีเซีย () เป็นทีมชาติของประเทศอินโดนีเซีย และเป็นส่วนหนึ่งในการแข่งขันวอลเลย์บอลระดับนานาชาติ
คารีสา สปริงเก็ตต์
คาร์โรไลน์ เอมมา สปริงเก็ตต์ (เกิด 2 มีนาคม พ.ศ. 2541) เป็นที่รู้จักในชื่อ คารีสา สปริงเก็ตต์ เป็นนักแสดงและนางแบบลูกครึ่งไทย-อังกฤษ เริ่มเข้าสู่วงการบันเทิงจากการถ่ายแบบ แสดงละคร ภายหลังเธอเข้าร่วมเป็นผู้เข้าแข่งขันในรายการ "เดอะเฟซไทยแลนด์ ซีซั่น 1" ในทีมของ พลอย เฌอมาลย์
คารีสาเกิดเมื่อวันที่ 2 มีนาคม พ.ศ. 2541 จบการศึกษามัธยมศึกษาจากโรงเรียนสาธิต "พิบูลบำเพ็ญ" มหาวิทยาลัยบูรพา ฝ่ายการศึกษานานาชาติขั้นพื้นฐาน International Education Program (IEP) และปัจจุบันกำลังศึกษาอยู่ที่ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสื่อดิจิทัล (เอกการแสดงและกำกับการแสดงภาพยนตร์)
คารีสาเข้าสู่วงการบันเทิงจากการถ่ายแบบและแสดงละครโดยคำชักชวนของโมเดลลิ่ง ต่อมาจากเธอได้เข้าร่วมประกวดรายการ "เดอะเฟซไทยแลนด์ ซีซั่น 1" ในทีมของ พลอย เฌอมาลย์ แต่เธอถูกคัดออกในรอบที่ 10.
หลังจากนั้นเธอแสดงละครที่มีเนื้อหาเกี่ยวกับชีวิตวัยรุ่นที่ได้รับการซื้อลิขสิทธิ์มาจากซีรีส์อเมริกันที่มีชื่อเสียงอย่าง "แสบใสไฮโซ" สำหรับการแสดงจากละครเรื่องนี้ เธอได้รับรางวัลดาวเมขลาในสาขานักแสดงหญิงดาวรุ่ง. ปัจจุบันเธอเป็นพิธีกรในรายการ Joox.
รัฐพล พรรณเชษฐ์
รัฐพล พรรณเชษฐ์ (เกิดเมื่อวันที่ 12 เมษายน พ.ศ. 2522) เป็นนักดนตรีชาวไทย อดีตมือกีตาร์วง ละอ่อน, บอดี้แสลม และอดีตนักร้องนำวง เพรเซ่นท์เพอร์เฟค
เภาเกิดเมื่อวันที่ 12 เมษายน พ.ศ. 2522 จบการศึกษาระดับมัธยมศึกษาจากโรงเรียนสวนกุหลาบวิทยาลัย และระดับปริญญาตรีจากคณะศึกษาศาสตร์ มหาวิทยาลัยศรีนครินทรวิโรฒ ประสานมิตร เริ่มเข้าสู่วงการบันเทิงร่วมกับวงละอ่อน จากการประกวดฮอตเวฟมิวสิกอวอร์ดส์ ครั้งแรก และได้รับรางวัลชนะเลิศ ก่อนที่จะได้เซ็นสัญญากับค่ายมิวสิค บั๊กส์ และมีผลงานอยู่ 2 อัลบั้ม ถึงปี พ.ศ. 2541 แล้วก็แยกย้ายไปเรียนต่อ
กระทั่ง พ.ศ. 2545 เภา, ตูน อาทิวราห์ คงมาลัย และปิ๊ด ธนดล ช้างเสวก ได้รวมวงใหม่ในชื่อบอดี้สแลม โดยมีเพลง "ทางของฉัน ฝันของเธอ" เป็นเพลงเปิดตัว โดยเภาออกอัลบั้มกับวงบอดี้แสลม อยู่ 2 อัลบั้ม คือ Bodyslam และ Drive จากนั้นเภาได้ขอลาออกจากวงเพื่อไปทำอัลบั้มเดี่ยวในชื่อ "Present Perfect" มีเพลงดังอย่าง "คนไม่มีปีก" และ "ซ้ำไปซ้ำมา"
ชีวิตส่วนตัว เภาเคยคบหาดูใจกับ วุ้นเส้น - วิริฒิพา ภักดีประสงค์ ก่อนที่ในปี พ.ศ. 2548 ทั้งสองจะแยกทางกันในที่สุด และ 5 ปีหลังได้แต่งงานกับน.ส.พิชญาภา พรรณเชษฐ์ หรือ อิก เมื่อวันที่ 31 มกราคม พ.ศ. 2553 ซึ่งทำให้เภาได้ทำธุรกิจแฟชั่นขายเสื้อผ้า ชื่อ Icy Icy Shop ในเวลาต่อมา
ผักปลัง
ผักปลัง หรือ ผักปั๋ง วงศ์ Basellaceae ไม้เลื้อย ลำต้นอวบน้ำ เกลี้ยง กลม ลำต้นมีสีเขียว ใบเดี่ยว อวบน้ำ เป็นมันหนานุ่มมือ ฉีกขาดง่าย ขยี้จะเป็นเมือกเหนียว ขอบใบเรียบ ดอกช่อเชิงลด ออกตรงซอกใบ ดอกย่อยจำนวนมาก ขนาดเล็ก ไม่มีก้านชูดอก แต่ละดอกมี 5 กลีบ ดอกสีขาว มีริ้วประดับ ติดที่โคนของกลีบรวม กลีบรวมรูประฆัง โคนเชื่อมติดกันเป็นท่อ ปลายแยกเป็นห้าแฉกเล็กน้อย เกสรเพศผู้มีจำนวน 5 อัน ติดที่ฐานของกลีบดอก อับเรณูรูปกลม ติดก้านชูเกสรที่ด้านหลัง เกสรเพศเมีย 1 อัน กลม ยอดเกสรเพศเมียแยกเป็น 3 แฉก ผลสด กลมแป้น ฉ่ำน้ำ ผิวเรียบ ปลายผลมีร่องแบ่งเป็นลอน ไม่มีก้านผล ผลอ่อนสีเขียว ผลแก่สีม่วงอมดำ ภายในผลมีน้ำสีม่วงดำ เมล็ดเดียว
ผักปลังมี 2 ชนิดต่างกันตามสีของลำต้นและดอก ถ้าลำต้นเขียว ดอกขาวเรียกผักปลังขาว ถ้าลำต้นแดง ดอกแดงเรียกผักปลังแดง ทั้งสองชนิดรับประทานได้เช่นเดียวกัน ชาวมอญในไทยเรียกผักปลังทั้งสองชนิดรวมกันว่าผักปลังป่า ในขณะที่ภาษามอญเรียกผักปลังว่าฮะลอน
ชาวมอญนำมาทำแกงเลียง แกงส้ม ผัดน้ำมัน ลวกจิ้มน้ำพริกทางภาคเหนือนิยมนำไปทำแกงจิ้นส้มหรือแกงกับแหนม เพราะผักปลังมีเมือกจึงต้องรับประทานกับเครื่องปรุงรสเปรี้ยว นอกจากนี้ ทางภาคเหนือและอีสานนำมาแกงกับถั่วเน่า ทำจอผักปลัง ดอกตูมใส่ในแกงส้ม ผัดกับแหนม แกงเลียง ในกรุงเทพฯ นิยมนำมาผัดไฟแดงหรือผัดน้ำมันหอย ชาวไทยทางภาคเหนือและชาวไทลื้อนำยอดอ่อนมาแกง ชาวไทยภาคเหนือและชาวเมี่ยนต้มยอดอ่อนให้สตรีที่อยู่ไฟกินเป็นยาบำรุง ชาวม้งนำยอดอ่อน แกงหรือใส่ต้มไก่เป็นยาบำรุงเลือดลมสำหรับคนที่เลือดลมไม่ดี ชาวไทเมืองนำเถามัดเอวให้สตรีใกล้คลอดเชื่อว่าช่วยให้คลอดง่าย ผลสุก ใช้แต่งสีม่วงในขนม เช่น ขนมบัวลอย ซ่าหริ่ม
ในตำรายาไทย ดอก ใช้ทาแก้กลากเกลื้อน แก้โรคเรื้อน ดับพิษฝีดาษ แก้เกลื้อน คั้นเอาน้ำทาแก้หัวนมแตกเจ็บ ต้น แก้อึดอัดแน่นท้อง ระบายท้อง แก้อักเสบบวม ต้มดื่มแก้ไส้ติ่งอักเสบ ราก แก้รังแค แก้โรคผิวหนัง แก้ท้องผูก แก้พรรดึก ขับปัสสาวะ ใช้ทาถูนวดให้ร้อน เป็นผักที่มีเมือกมาก กินแล้วช่วยระบาย
สกุลผักปลัง
สกุลผักปลังหรือ Basella เป็นสกุลหลักของวงศ์ Basellaceae "Basella" มีสมาชิก 5 สปีชีส์โดย 3 สปีชีส์เป็นพืชท้องถิ่นในมาดากัสการ์ และ 1 สปีชีส์เป็นพืชท้องถิ่นในแอฟริกาตะวันออกเฉียงใต้ อีกสปีชีส์พบในเอเชียตะวันออกเฉียงใต้ อนุทวีปอินเดีย และเกาะนิวกินี
ตำบลนาจาน
ตำบลนาจาน อำเภอสีชมพู จังหวัดขอนแก่น 
องค์กรปกครอง คือ เทศบาลตำบลนาจาน ครอบคลุมพื้นที่ตำบลนาจานทั้งตำบล 
แบ่งเขตการปกครอง เป็น 15 หมู่บ้าน ประกอบด้วยหมู่บ้าน
สถานที่สำคัญ
ฟุตบอลโลกหญิง 2015 กลุ่มเอ
ฟุตบอลโลกหญิง 2015 กลุ่มเอ ประกอบด้วย , , และ การแข่งขันจะเริ่มต้นตั้งแต่วันที่ 6–15 มิถุนายน พ.ศ. 2558
ใน รอบ 16 ทีมสุดท้าย :
ชิโมกาโมะ มหัศจรรย์ครอบครัวทานุกิ
ชิโมกาโมะ มหัศจรรย์ครอบครัวทานุกิ () เป็นนิยายญี่ปุ่นแนวตลก-ดราม่า เขียนโดยโทมิฮิโกะ โมริมิ ตีพิมพ์โดยสำนักพิมพ์เก็นโทฉะ ได้รับการดัดแปลงเป็นภาพยนตร์การ์ตูนโทรทัศน์ ผลิตโดยบริษัท P.A.Works ออกอากาศระหว่างวันที่ 7 กรกฎาคม พ.ศ. 2556 ถึง 29 กันยายน พ.ศ. 2556
ในประเทศไทย ภาพยนตร์การ์ตูนโทรทัศน์ "ชิโมกาโมะ มหัศจรรย์ครอบครัวทานุกิ" ได้รับลิขสิทธิ์โดยบริษัทเวิร์คพอยท์ เอ็นเทอร์เทนเมนท์ ออกอากาศทางช่องเวิร์คพอยท์ทีวี ทุกวันเสาร์-อาทิตย์ เวลา 7.00 น. ถึง 7.30 น. ระหว่างตั้งแต่วันที่ 14 มิถุนายน พ.ศ. 2558 จนถึง 26 กรกฎาคม พ.ศ. 2558
หลอดประสาทไม่ปิด
ภาวะหลอดประสาทไม่ปิด () เป็นกลุ่มของโรคหลายๆ โรค ที่มีลักษณะร่วมกันคือมีช่องเปิดที่ไขสันหลังหรือสมองซึ่งหลงเหลือมาจากตอนเป็นตัวอ่อน ในช่วงสัปดาห์ที่ 3 ของการตั้งครรภ์ ตัวอ่อนในระยะแกสตรูลาจะมีกลุ่มเซลล์ที่ด้านดอร์ซัล (ด้าน "หลัง") ที่จะเริ่มปรับเปลี่ยนรูปร่างกลายเป็นท่อประสาท (neural tube) ซึ่งปกติจะต้องปิดสนิทเป็นท่อสมบูรณ์ หากปิดไม่สนิทก็จะเกิดเป็นภาวะหลอดประสาทไม่ปิด
แม่น้ำห่าน (ประเทศเวียดนาม)
แม่น้ำห่าน (, ) เป็นแม่น้ำที่ตั้งอยู่ในภูมิภาคชายฝั่งตอนกลางใต้ของประเทศเวียดนาม มีต้นกำเนิดจากจังหวัดกว๋างนามและไหลลงสู่ทะเลจีนใต้ที่ดานัง
เธอ เขา เรา ผี
เธา เขา เรา ผี (ชื่ออังกฤษ: Threesome) เป็นภาพยนตร์ไทยที่ออกฉายเมื่อวันที่ 13 มีนาคม พ.ศ. 2557 กำกับโดยและเขียนบทโดย ธัญญ์วาริน สุขะพิสิษฐ์ นำแสดงโดย ชัยพล จูเลี่ยน พูพาร์ต, แม็กกี้ อาภา, สตีเว่น ฟูเร่อร์, วิชญ์วิสิฐ หิรัญวงษ์กุล, อัครินทร์ อัครนิธิเมธรัฐ ภาพยนตร์ทำรายได้ 7 ล้านบาท
เธอ เขา เรา ผี เป็นเรื่องราวความรักอันซับซ้อนทางความรู้สึกและจิตวิญญาณของ “ส้ม”  ช่างแต่งหน้าเสริมตามกองถ่าย ซึ่งเธอกำลังมีความรักกับ “หรั่ง”  ทีมอาร์ตหล่อขั้นเทพที่ทุกคนในกองหมายปองทั้งชายไม่จริงหญิงแท้และเก้งกวาง ที่สำคัญหรั่งเป็นคนสร้างความสุขให้กับทุกคนได้ทั่วไป ยกเว้นกับแฟนตัวเองที่ดูเหมือนเขาไม่ค่อยเอาใจใส่เธอซักเท่าไหร่นัก ความนอยด์ของส้มจึงบังเกิดขึ้นกับความรู้สึกไม่มั่นคงในความรักครั้งนี้ ขณะนั้นเองส้มก็ได้รู้จักกับ “เปิ้ล”  นักศึกษาหนุ่มหล่อข้างห้องที่เข้ามาจีบและนิสัยตรงข้ามกับหรั่งทุกอย่าง ส้มจึงบอกเลิกกับหรั่งแล้วหันมาคบกับเปิ้ล หรั่งเสียใจมากเพราะเขาก็รักส้มมากแต่ดันไม่แสดงออก และไม่คิดว่าส้มจะเลือกคนรักใหม่ที่ไม่ใช่คน เพราะจริงๆ แล้ว เปิ้ลเป็น “ผี”
ชัยพล จูเลี่ยน พูพาร์ต (รับบทเป็น หรั่ง)
แม็กกี้ อาภา (รับบทเป็น ส้ม)
แม็ค-สตีเว่น ฟูเรอร์ (รับบทเป็น เปิ้ล)
อัครินทร์ อัครนิธิเมธรัฐ
ภาวิณี วิริยะชัยกิจ
วิชญ์วิสิฐ หิรัญวงษ์กุล
ภานุพงศ์ วราเอกศิริ
กฤษตฌาพนธ์ ธนะนารา
พาวิช ทรัพย์รุ่งโรจน์
เขตทงจัก
เขตทงจัก (; ฮันกึล: 동작구; ฮันจา: 銅雀區) เป็นหนึ่งใน 25 เขตที่อยู่ในกรุงโซล ประเทศเกาหลีใต้ ตั้งอยู่ทางด้านทิศใต้ของแม่น้ำฮัน เป็นเขตที่ 17 ของในโซล หลังจากที่แยกออกจากเขตควันอักเมื่อวันที่ 1 เมษายน ค.ศ. 1980
เขตทงจักประกอบด้วย 15 แขวง (ทง)
ฟุตบอลโลกหญิง 2015 กลุ่มซี
ฟุตบอลโลกหญิง 2015 กลุ่มซี ประกอบด้วย , , และ การแข่งขันจะเริ่มต้นขึ้นระหว่างวันที่ 8–16 มิถุนายน พ.ศ. 2558
ใน รอบ 16 ทีมสุดท้าย :
เจนรบ สำเภาดี
เจนรบ สำเภาดี กองหน้าดาวรุ่งทีมชาติไทยจากจังหวัดสุรินทร์ ของเอสซีจีเมืองทอง ยูไนเต็ด
เจนรบได้ลงประเดิมสนามในนามทีมชุดใหญ่นัดแรกโดยลงสนามเป็นตัวสำรองในนัดที่ทีมมังกรไฟพ่ายแพ้ต่อทีมแบงค็อก ยูไนเต็ด 1-3 เมื่อวันที่ 4 เมษายน 2558
กระถินพิมาน
กระถินพิมาน () เป็นพืชในวงศ์ถั่ว (Fabaceae) พบได้ในป่าเบญจพรรณ
กระถินพิมานเป็นไม้ยืนต้นผลัดใบ ขนาดเล็กถึงขนาดกลาง สูง 5-15 ม. พุ่มเรือนยอดโปร่งแผ่กว้างคล้ายรูปร่ม กิ่งอ่อนมีขนหนาแน่น ตามกิ่งมีหูใบแปลงรูปเป็นหนามแหลมแข็ง ยาวได้ถึง 4.5 ซม. ใบเป็นใบประกอบแบบขนนกสองชั้น เรียงสลับ แกนกลางใบประกอบยาว 3-9 ซม. ก้านใบประกอบยาว 0.6-1 ซม. มีต่อมขนาดใหญ่ที่ปลายก้านใบประกอบตรงรอยต่อระหว่างแขนงคู่ล่างสุด ใบประกอบแยกแขนง 7-23 คู่ ยาว 0.9-2.5 ซม. แต่ละแขนงมีใบย่อย 20-50 คู่ เรียงตรงข้ามชิดกัน ใบย่อยรูปขอบขนาน กว้างประมาณ 1 มม. ยาว 2-3 มม. ปลายมน โคนเบี้ยว แผ่นใบมีขนทั้ง 2 ด้าน ไม่มีก้านใบย่อย ดอกออกเป็นช่อแบบกระจุกแน่น ออกเดี่ยว ๆ ตามง่ามใบ 1-4 ช่อ กลิ่นหอมอ่อน ก้านช่อดอกยาว 1-2.5 ซม. มีขน ดอกเล็กสีขาว มีจำนวนมาก ออกชิดกันแน่นบนแกนช่อกลมคล้ายช่อดอกกระถิน เมื่อบานเต็มที่ เส้นผ่านศูนย์กลางช่อดอก 0.9-1.3 ซม. กลีบเลี้ยงและกลีบดอก 4-5 กลีบ เล็กมาก ติดกันเป็นหลอดสั้น ๆ เกสรเพศผู้มีจำนวนมาก ผลเป็นฝักแบนแคบรูปขอบขนาน กว้าง 0.8-1.1 ซม. ยาว 9-12 ซม. ฝักแก่สีน้ำตาล โค้งงอ มีหลายเมล็ด เมล็ดรูปไข่ กว้าง 5-6 มม. ยาว 7-9 มม.
เปลือกต้นมีสารแทนนิน ใช้ฟอกหนังสัตว์ได้ นอกจากนี้ เปลือกต้นยังใช้ทำเป็นเชือก เนื้อไม้ใช้ทำอุปกรณ์ต่าง ๆ และเป็นเชื้อเพลิงได้
แขวงแทบัง
แขวงแทบัง () เป็นแขวง "(ทง)" ของเขตทงจักในกรุงโซล ประเทศเกาหลีใต้
แขวงฮึกซ็อก
แขวงฮึกซ็อก () เป็นแขวง "(ทง)" ของเขตทงจักในกรุงโซล ประเทศเกาหลีใต้
แขวงโนรยังจิน
แขวงโนรยังจิน () เป็นแขวง "(ทง)" ของเขตทงจักในกรุงโซล ประเทศเกาหลีใต้
แขวงพน
แขวงพน () เป็นแขวง "(ทง)" ของเขตทงจักในกรุงโซล ประเทศเกาหลีใต้
แขวงซาดัง
แขวงซาดัง () เป็นแขวง "(ทง)" ของเขตทงจักในกรุงโซล ประเทศเกาหลีใต้
แขวงทงจัก
แขวงทงจัก () เป็นแขวง "(ทง)" ของเขตทงจักในกรุงโซล ประเทศเกาหลีใต้
แขวงซังโด
แขวงซังโด () เป็นแขวง "(ทง)" ของเขตทงจักในกรุงโซล ประเทศเกาหลีใต้
แขวงชินแดบัง
แขวงชินแดบัง () เป็นแขวง "(ทง)" ของเขตทงจักในกรุงโซล ประเทศเกาหลีใต้
หมากรุกสากลสี่คน
หมากรุกสากลสี่คน () เป็นหนึ่งในตระกูลสายพันธุ์หมากรุกสากล ที่โดยปกติจะมีผู้เล่นสี่คน กับกระดานพิเศษที่ทำมาจากกระดานขนาดมาตรฐาน 8×8 ช่อง แต่จะมีการเพิ่มช่องอีก 3 แถวของ 8 ช่อง ออกไปในแต่ละด้าน รวมถึงตัวหมากรุกสี่ชุดสำหรับการเดิน เป็นสิ่งจำเป็นสำหรับการเล่นเกมนี้ หมากรุกสี่คนเล่นตามกติกาพิ้นฐานเดียวกับหมากรุกสากลปกติ ซึ่งมีกติกาหลากหลายรูปแบบ และหลากสายมากที่สุด อย่างไรก็ตาม ก็ยังมีการแบ่งช่องกระดานและจัดเรียงหมากที่มีลักษณะคล้ายกัน
ทฤษฎีค็อกซ์–ฟอร์บส ของต้นกำเนิดหมากรุกสากลอ้างว่าเวอร์ชันผู้เล่นสี่คนเป็นรูปแบบที่เก่าแก่ที่สุดของเกม คำอธิบายของเกมหมากรุกสี่ผู้เล่นจะพบในข้อความที่เขียนของอินเดียประมาณปี ค.ศ. 1500 นอกจากนี้ "ฐิติทัตวะ"แห่งรหุนันทนาได้พรรณาถึงรูปแบบหนึ่ง ซึ่งยังคงที่จะเล่นกันในศตวรรษที่ 20
ส่วนตัวอย่างเอกสารแรกของหมากรุกสากลสี่ผู้เล่นสมัยใหม่ได้รับการเขียนโดยกัปตันจอร์จ โฮป เวอร์นีย์ ในประเทศอังกฤษเมื่อปี ค.ศ. 1881
รูปแบบที่พบมากที่สุดเป็นการแข่งแบบสองต่อสองที่เป็นพันธมิตรต่อกันโดยไม่สามารถกินพวกเดียวกันเองได้ หากแต่สามารถช่วยพันธมิตรทั้งในเชิงป้องกันและเชิงรุก ผู้เล่นที่เป็นพันธมิตรต่อกันจะนั่งตรงข้ามกัน และหาทางที่จะรุกฆาตคนที่อยู่ทางซ้ายและขวาของพวกเขา เกมจะจบลงเมื่อขุนทั้งสองของฝ่ายตรงข้ามถูกรุกฆาต แต่ถ้าสามารถทำการรุกฆาตได้เพียงตัวเดียว เกมก็เป็นอันเสมอกัน
การเล่นแบบเดี่ยวยากกว่าการเล่นแบบทีมเป็นอย่างมาก ในวิธีการนี้ ผู้เล่นแต่ละคนสามารถทำการรุกผู้เล่นสามคนที่เหลือ เมื่อผู้เล่นคนหนึ่งถูกรุกฆาต ผู้เล่นที่ถูกรุกฆาตสามารถนำตัวหมากของเขาออกจากกระดาน หรือผู้เล่นที่ถูกรุกฆาตสามารถใช้ตัวที่เหลืออยู่ในตาเดินของผู้เล่นก็ได้ โดยเกมจะยังคงดำเนินต่อไปจนกระทั่งเหลือผู้เล่นที่รอดอยู่เพียงคนเดียว
สงครามบอสเนีย
สงครามบอสเนีย หรือ สงครามกลางเมืองบอสเนีย เป็นสงครามความขัดแย้งชาติพันธุ์ระหว่างชาวโครแอต ชาวเซิร์บ และชาวบอสเนียซึ่งเป็นชาวมุสลิม สงครามปะทุในวันที่ 1 มีนาคม ค.ศ. 1992 เมื่อชาวเซิร์บได้ก่อจลาจลเพื่อแยกตัวเป็นอิสระ ในขณะเดียวกันชาวโครแอตก็แยกดินแดนเป็นอิสระเช่นเดียวกัน ในช่วงสัปดาห์เดียวบอสเนียเกือบทั้งประเทศกลายเป็นทะเลเพลิง สงครามขยายวงกว้างไม่เว้นแต่กรุงซาราเยโว เมืองหลวงของบอสเนีย
สงครามบอสเนียถูกระบุว่าเป็นสงครามการฆ่าล้างเผ่าพันธุ์โดยกองทัพชาวเซิร์บได้สังหารหมู่ชาวบอสเนีย ในขณะเดียวกันชาวโครแอตก็ได้สังหารหมู่ชาวบอสเนียเช่นกัน การสังหารหมู่ครั้งใหญ่สุดคือที่สเรเบรนีตซาโดยกองกำลังชาวเซิร์บของรัตโก มลาดิช สหประชาชาติจึงร้องให้นาโตส่งทหาร ในที่สุดนาโตก็โจมตีกองกำลังชาวเซิร์บจนต้องยอมแพ้ ส่วนกองกำลังชาวโครแอตก็ได้ยอมจำนนจากการบีบบังคับจากรัฐบาลกลางโครเอเชีย สงครามบอสเนียจบลงหลังสนธิสัญญาเดย์ตัน ซึ่งกำหนดให้ประเทศบอสเนียและเฮอร์เซโกวีนาแบ่งเขตการปกครองออกเป็นสองเขต คือ สหพันธรัฐบอสเนียและเฮอร์เซโกวีนาซึ่งเป็นของชาวมุสลิมและโครแอต และสาธารณรัฐเซิร์ปสกาซึ่งเป็นของชาวเซิร์บ
อากังฟู
ชูชาติ ธนมงคลชัย หรือรู้จักกันในนาม อากังฟู หรือ เฮียกังฟู เป็นเจ้าของนิตรสารปลุกใจเสือป่าอย่าง "ไทยเพลย์บอย" ซึ่งเป็นนิตรสารที่ได้รับความโด่งดังในหมู่วัยรุ่นเมื่อช่วงต้นยุค พ.ศ. 2519 - พ.ศ. 2530 โดยหน้าปกนิตรสารแตกต่างจากยุคนั้นโดยการเอาหญิงไทยหน้าบ้านๆ โดยอากังฟูให้เหตุผลว่าเข้าถึงง่าย และเป็นธรรมชาติ แล้วเกิดอารมณ์ได้มากกว่า จนหนังสือ "ไทยเพลย์บอย" ในยุคนั้นขึ้นแท่นเป็นหนังสือขายดีที่หลายคนต้องการ ปี พ.ศ. 2543 อากังฟูโดนจับในข้อหาสำเร็จความใคร่ของผู้อื่นโดยไม่มีอามิสสินจ้าง หลังการออกจากคุก พ.ศ. 2547 อากังฟูก็หันมาทำงานแวดวงหนังสือตามเคย โดยเปลี่ยนชื่อนิตรสารปลุกใจเสือป่า 'ไทยเพลย์บอย' เป็น "เพลย์ออฟ" อีกทั้งนิตรสารอื่นๆ อาทิ ลีลาวดี', 'กระดังงา', 'บทเรียนชีวิต' และ 'อายส์ แอนด์ อายส์
อากังฟูเริ่มเข้าวงการด้วยการเป็นช่างภาพให้กับนิตรสารอื่นๆ เริ่มอาชีพตั้งแต่การเป็นช่างแต่งรูปแต่งฟิล์มที่ร้านจิตรกร ถนนเจริญกรุง แล้วออกมาถ่ายรูปอิสระ หลังจากนั้นได้ถ่ายรูปกับหนังผู้ใหญ่และถ่ายให้กับหนังสือบางกอกและทีวีรีวิวก่อนจะหันมาทำนิตรสารปลุกใจเสือป่าอย่างไทยเพลย์บอย
อากังฟูโดนจับกุมครั้งแรกเมื่อวันที่ 20 พฤษภาคม พ.ศ. 2538 ถูกเจ้าหน้าที่ตำรวจบุกจับคาสำนักสวิงกิ้งชนิดคาหนังคาเขา ถูกดำเนินคดีในข้อหาเปิดสถานบริการโดยไม่ได้รับอนุญาตและเป็นธุระจัดหา เพื่อให้ผู้อื่นร่วมประเวณีและถูกตัดสินจำคุก และอากังฟูถูกจับกุมครั้งที่สองในช่วงปี พ.ศ. 2543 อากังฟูโดนจับในข้อหาสำเร็จความใคร่ของผู้อื่นโดยไม่มีอามิสสินจ้าง และได้รับการปล่อยตัวในปี พ.ศ. 2547 หลังจากที่ออกมาจากคุกอากังฟูก็หันมาทำงานแวดวงหนังสือตามเแบบเดิม โดยเปลี่ยนชื่อนิตรสารปลุกใจเสือป่า 'ไทยเพลย์บอย' เป็น "เพลย์ออฟ" อีกทั้งนิตรสารอื่นๆ อาทิ ลีลาวดี', 'กระดังงา', 'บทเรียนชีวิต' และ 'อายส์ แอนด์ อายส์
ธนวัฒน์ ถิรพงศ์ไพบูลย์
ธนวัฒน์ ถิรพงศ์ไพบูลย์ (ชื่อเล่น แมน) เกิดเมื่อวันที่ 14 ธันวาคม พ.ศ. 2536 ที่จังหวัดนครปฐม เป็นนักสนุ๊กเกอร์ไทย
แคสเปอร์ สไมเกิล
แคสเปอร์ พีเตอร์ สไมเกิล () เกิดเมื่อวันที่ 5 พฤศจิกายน ค.ศ. 1986 เป็นผู้เล่นชาวเดนมาร์กและเป็นลูกชายของพีเตอร์ สไมเกิล ผู้รักษาประตูระดับตำนานของทีมชาติเดนมาร์กและแมนเชสเตอร์ยูไนเต็ด ปัจจุบันเล่นให้กับเลสเตอร์ซิตีในตำแหน่งผู้รักษาประตู
ทีมฟอร์เทรส 2
ทีมฟอร์เทรส 2 (, ชื่อย่อ TF2) เป็นเกมแนวเกมยิงมุมมองบุคคลที่หนึ่งและเป็นวิดีโอเกมผู้เล่นหลายคนที่ถูกพัฒนาโดยวาล์วคอร์เปอร์เรชันที่โดยตัวเกมได้พัฒนามาจากทีมฟอร์เทรส คลาสสิค
ทีมฟอร์เทรสจะแบ่งผู้เล่นทั้งหมดเป็นสองทีมทีมแดงกับทีมน้ำเงินและให้ผู้เล่นเลือกคลาสตัวละครของทีมฟอร์เทรสมา 1 ตัว และเราก็จะเกิดออกมาเป็นตัวที่เลือก ขณะที่เล่นถ้ากระสุนหมดหรือเสียเลือด ก็สามารถจะเติมกระสุนหรือยาตามจุดต่างๆในแผนที่ เราจะได้มากเพียงใดก็ขึ้นกับขนาดของกล่องยาและกล่องกระสุนด้วย ถ้าโดนฆ่าจะต้องใช้เวลาเกิดใหม่(แล้วแต่กำหนด) และจะเกิดใหม่ที่เดิม(ยกเว้นบางโหมด เช่น payload ที่จะเปลี่ยนไปเรื่อยๆตามจุดที่ถูกทีมน้ำเงิน(ฝ่ายบุก)เข็นรถระเบิดไปยึดไว้ได้) ซึ่งจุดที่เราเกิดจะมีตู้ยาและตู้กระสุนเอาไว้ด้วย ระหว่างเกมจะมีผู้บริหาร หรือ Administrator อยู่ ผู้หญิงที่ให้เสียงคือ เอเลน แม็คเลน จะประกาศเมื่อมีเหตุการณ์ต่างๆเกิดขึ้นในโหมดการยึดธงแบบพิเศษ() แต่ในทีมฟอร์เทรส 2 เรียกว่า การจัดส่งแบบพิเศษ ()จะมีลักษณะคล้ายๆกับโหมดการยึดธงแต่จะแตกต่างกันคือกระเป๋าจะมีเพียงใบเดียว และจุดที่กระเป๋าเกิดจะอยู่ตรงกลางของแผนที่ ให้เราไปแย่งชิงกับฝ่ายตรงข้าม แล้วเอากระเป๋าไปติดตั้งกับจรวดเพื่อเริ่มเครื่องจรวด(ด่าน Doomsday)ในเกมมีตัวละครอยู่ 9 ตัว "ส่วนมากมักจะโดนเรียกแบบทับศัพท์ไปเลย" ซึ่งแต่ละตัวก็มีปืนและความสามารถแตกต่างกันไปและโดนแบ่งเป็น 3 ประเภทดังนี้
อาหารอีโปะฮ์
อาหารในเมืองอีโปะฮ์เป็นอาหารที่มีชื่อเสียงในมาเลเซีย เมืองอีโปะฮ์เป็นเมืองหลวงของรัฐเประก์และมีอาหารที่เป็นเอกลักษณ์ วัฒนธรรมอาหารของเมืองนี้ส่วนใหญ่เป็นอาหารของชาวจีนที่มีเชื้อสายกวางตุ้งและฮากกา มีอาหารมลายูและอินเดียที่มีชื่อเสียงในอีโปะฮ์ เช่น นาซิกันดาร์ กาแฟขาวอีโปะฮ์เป็นเครื่องดื่มที่มีชื่อเสียง
กระเช้าสีดา
กระเช้าสีดา () เป็นพืชในวงศ์ไก่ฟ้า (Aristolochiaceae) มีถิ่นกำเนิดในอินเดีย เป็นพรรณไม้ในวรรณคดีเรื่อง "รามเกียรติ์"
กระเช้าสีดาเป็นไม้เถาเนื้อแข็ง ใบเป็นใบเดี่ยวเรียงสลับ รูปสามเหลี่ยมแคบ ดอกออกเป็นช่อสั้น ออกตามง่ามใบ มีกลิ่นเหม็น ช่อหนึ่งมีเพียง 2-3 ดอก กลีบดอกมีชั้นเดียวเชื่อมติดกันเป็นหลอด โคนหลอดพองออกเป็นกระเปาะกลม เหนือขึ้นไปคอดเป็นหลอดเล็ก ๆ ปลายกลีบผายออกเป็นรูปปากแตรเบี้ยว เกสรเพศผู้ 6 อัน ยอดเกสรเพศเมียมี 6 แฉก ผลค่อนข้างกลมหรือรูปขอบขนานค่อนข้างกว้าง ผลแก่แตกเป็น 6 พู แตกเลยไปถึงก้านผลและแยกออกเป็น 6 ก้าน ภายในมีเมล็ดแบน รูปไข่ มีปีก
ในกระเช้าสีดามีสารกลุ่มกรดอะริสโตโลคิก (aristolochic acids) ซึ่งเป็นสารก่อมะเร็ง และเป็นพิษต่อไต
ในอดีตมีการใช้กระเช้าสีดาเป็นยาขับระดูและยาทำให้แท้ง รากกระเช้าสีดามีรสขมมาก มีฤทธิ์ทำให้อาเจียน เป็นยาแก้พิษงู นอกจากนี้ ยังใช้เป็นอาหารเลี้ยงผีเสื้อได้
เปิงคะดอจก์
เปิงคะดอจก์หรือข้าวอีกา เป็นขนมของชาวมอญชนิดหนึ่ง ทำจากข้าวสาร น้ำตาล กะทิ และเกลือ โดยนำข้าวสารไปต้มกับกะทิกวนจนข้าวสุกและแห้ง เทใส่ถาด โรยน้ำตาลและเกลือ ชาวมอญในประเทศพม่านิยมทำขนมนี้เลี้ยงแขกในงานศพเด็ก บางที่ใช้ทำขนมเลี้ยงแขกในโอกาสที่เพิ่งคลอดบุตรใหม่ ชาวมอญในประเทศไทยนิยมทำขนมนี้ในงานศพเช่นกัน แต่ไม่เฉพาะเจาะจงว่าเป็นงานศพเด็ก
พอตเตอร์มอร์
พอตเตอร์มอร์ เป็นเว็บไซต์เกี่ยวกับแฮร์รี่ พอตเตอร์ ที่มุ่งเน้นไปที่เนื้อหาต่าง ๆ ของแฮร์รี่ พอตเตอร์ที่ไม่ได้ถูกเล่าในหนังสือ มานำเสนอเป็นรูปแบบต่าง ๆ ก่อตั้งโดยเจ. เค. โรว์ลิง ผู้เขียน ซึ่งได้ร่วมมือกันกับบริษัทโซนีในการพัฒนาเว็บไซต์ ตัวเว็บไซต์ได้มีการรวบรวมทั้งเนื้อหาที่ไม่เคยถูกเล่าถึง ภาพกราฟิกต่าง ๆ หนังสือเสียง หนังสืออิเล็กทรอนิกส์ ไว้อย่างครบถ้วน พอตเตอร์มอร์เปิดให้ทดลองใช้บริการในวันที่ 31 กรกฎาคม ค.ศ. 2011 ก่อนที่จะเปิดตัวอย่างเป็นทางการในวันที่ 14 เมษายน ค.ศ. 2012
เว็บไซต์พอตเตอร์มอร์เริ่มมีโครงการพัฒนาขึ้นตั้งแต่ช่วงเดือนเมษายน ค.ศ. 2008 โดยทำการพัฒนาเป็นเวลา 2 ปี หลังจากนั้นได้มีการนับถอยหลังภาพแชแนลของเว็บไซต์ยูทูบและเปิดตัวเวอร์ชันทดลองของพอตเตอร์มอร์ในวันที่ 31 กรกฎาคม ค.ศ. 2011 โดยได้มีการเปิดรับสมัครสมาชิกเว็บแรกเริ่มที่หนึ่งล้านคน ก่อนจะเปิดตัวอย่างเป็นทางการในภายหลัง
ภายในตัวเว็บไซต์พอตเตอร์มอร์ ผู้ใช้จะต้องทำการสมัครสมาชิกเพื่อเข้าใช้งานซึ่งไม่มีการเสียค่าใช้จ่ายใด ๆ หลังจากนั้นผู้ใช้จะต้องทำแบบทดสอบเพื่อคัดสรรเข้าบ้านต่าง ๆ ทั้งสี่หลังของฮอกวอตส์ หลังจากที่ได้บ้านก็จะสามารถใช้งานในส่วนต่าง ๆ ได้ไม่ว่าจะเป็นเลือกซื้อไม้กายสิทธิ์ สัตว์เลี้ยง หนังสือเรียน เป็นต้น โดยทั้งหมดเป็นการจำลองให้ผู้เล่นรู้สึกเหมือนเข้าไปเรียนในฮอกวอตส์จริง ๆ และสามารถทำคะแนนให้กับบ้านของตัวเองผ่านการเข้าชม เก็บสะสมไอเท็มต่าง ๆ ซึ่งจะมีการประกาศรางวัลบ้านดีเด่นในทุกปี ผู้ใช้สามารถอ่านเนื้อหาของแฮร์รี่ พอตเตอร์แต่ละภาคได้ โดยจะปรากฏเป็นข้อความและภาพสำคัญของแต่ละบทหรือฉาก โดยภาพได้ถูกออกแบบเป็นกราฟิกสวยงามพร้อมเสียงที่สามารถขยับได้ ภายในฉากต่าง ๆ ก็จะสามารถเก็บสะสมไอเท็มต่าง ๆ รวมไปถึงปลดล็อกเนื้อหาเพิ่มเติมของตัวละคร สถานที่ วัตถุต่าง ๆ ที่ไม่ได้กล่าวถึงในหนังสือจากเจ. เค. โรว์ลิงได้ พอตเตอร์มอร์ได้ปล่อยเนื้อหาครบทั้ง 7 ภาคในวันที่ 14 เมษายน ค.ศ. 2012 จนกระทั่งในเดือนเมษายน ค.ศ. 2014 พอตเตอร์มอร์ได้ร่วมกับโซนี่เพื่อพัฒนาเข้าสู่เฟสต่อไป
วันที่ 22 กันยายน ค.ศ. 2015 พอตเตอร์มอร์ได้ผ่านกระบวนการยกเครื่องใหม่ และฟีเจอร์ต่างๆ ถูกนำออกไปแทบทั้งหมด โดยเว็บไซต์ปรับปรุงใหม่นี้จะมุ่งเน้นในส่วนของข้อมูลต่างๆ เป็นหลัก
ธรรมบาล
ศาสนาพุทธในประเทศจีนนับอดีตกาลมา นับถือกันว่า ธรรมบาลยี่สิบสี่พระองค์ คือเหล่าพระโพธิสัตว์กลุ่มหนึ่งตั้งจิตปรารถนาให้ปวงสรรพสัตว์ได้บำเพ็ญบารมีโดยสะดวก จึงพร้อมกันตั้งปณิธานเป็นผู้คุ้มครองอารักขาพระธรรมแห่งพระองค์พระสัมมาสัมพุทธเจ้าพระองค์พระสัมมาสัมพุทธเจ้า และเหล่าพุทธบริษัทผู้ดำเนินตามพระรัตนตรัย พระโพธิสัตว์ผู้เป็นธรรมบาลคุ้มครองพระศาสนาเหล่านี้ มีปรากฏพระนามอยู่ในสุวรรณประภาโสตตมราชาสูตร(กิมกวงเม้งจุ้ยเส่งอ้วงเก็ง) ฝ่ายมหายาน พระสูตรนี้ กล่าวถึงเหล่าพระโพธิสัตว์ ท้าวจตุโลกบาลและเหล่าทวยเทพทั้งหลายซึ่งปรากฏชื่อทั้งหมดมี 24 พระองค์ พร้อมกันตั้งปณิธานต่อเบื้องหน้าพระพักตร์แห่งองค์พระสัมมาสัมพุทธเจ้า ขอถึงรัตนตรัยเป็นที่พึ่งและประกาศตนเป็นธรรมบาลคุ้มครองพระสัทธรรมและเหล่าพุทธบริษัท ให้บำเพ็ญบุญบารมีโดยยิ่งขึ้น พระสูตรนี้จึงเป็นที่มาของพิธีบูชาเทพธรรมบาลโพธิสัตว์ (พิธีก้งจูเทียน)ในปัจจุบัน
โอลด์แฮบิตส์ดายฮาร์ด
"โอลด์แฮบิตดายฮาร์ด" () เป็นเพลงจากภาพยนตร์เรื่อง "อัลฟี่ กิ๊กๆ กั๊กๆ ไม่รักสักที" ออกฉายเมื่อ ค.ศ. 2004 ผลิตดนตรีโดยเดวิด สจ๊วต และเนื้อร้องโดยมิก แจ็กเกอร์ ขับร้องโดยมิก แจ็กเกอร์ เพลงชนะรางวัลลูกโลกทองคำ 2005 สาขาเพลงประกอบภาพยนตร์ยอดเยี่ยม แต่ไม่ได้เข้าชิงรางวัลออสการ์ในสาขาเดียวกัน
ในอัลบั้มเพลงประกอบภาพยนตร์อัลฟี่ กิ๊กๆ กั๊กๆ ไม่รักสักที มีเพลง สองฉบับ เพลงหนึ่งขับร้องโดยมิก แจกเกอร์คนเดียว และอีกเพลงหนึ่งร้องร่วมกับเชอริล โครว์
ใน ค.ศ. 2006 วงเท็นเซกันด์เอปิก ออกเพลงชื่อ "โอลด์แฮบิตดายฮาร์ด" ขึ้นถึงยี่สิบอันดับแรกในชาร์ตมัชมิวสิกวิดีโอเคาต์ดาวน์ และแคนาเดียนร็อกเรดิโอ ขับร้องเบื้องหลังโดยเคที เพร์รี
สรุปเหรียญยูโรเปียนเกมส์ 2015
ชาติเจ้าภาพ (อาเซอร์ไบจาน)
แบล็กซีเกมส์
แบล็กซีเกมส์ () เป็นการแข่งขันกีฬาหลายชนิดระหว่างประเทศที่ตั้งอยู่บริเวณทะเลดำ ตามปกติจะมีการจัดแข่งขันทุกสี่ปี
แกรนด์ดัชชีทัสกานี
แกรนด์ดัชชีทัสกานี (, ) เป็นดินแดนที่เคยมีอยู่ในประวัติศาสตร์อิตาลี ระหว่างปี ค.ศ. 1569 – ค.ศ. 1801 มีเมืองหลวงอยู่ที่นครฟลอเรนซ์ ตั้งแต่ก่อนที่จะมีราชวงศ์ลอแรนนั้น โดยสภาวะปกติ ทัสกานีมีสถานะเป็นรัฐ ๆ หนึ่งของจักรวรรดิโรมันอันศักดิ์สิทธิ์ จนกระทั่งเมื่อมีสนธิสัญญาแคมโป ฟอร์มิโอ ในปี ค.ศ. 1797 ทัสกานีก็ถูกยุบเป็นดัชชีฟลอเรนซ์ ส่วนหนึ่งของราชอาณาจักรอิตาลีที่ปกครองโดยนโปเลียน โบนาปาร์ต
สตรอว์เบอร์รีบับเบิลกัม
สตรอว์เบอร์รี บับเบิลกัม () เป็นเพลงที่บันทึกเสียงโดยนักร้อง-นักประพันธ์เพลงชาวอเมริกัน จัสติน ทิมเบอร์เลค จากสตูดิโอส์อัลบั้มที่ 3 ของเขา The 20/20 Experience (2013) ประพันธ์และผลิตโดย ทิมเบอร์เลค, ทิโมที "ทิมบาแลนด์" มอสลีย์, และเจอโรม "เจ-รอค" ฮาร์มอน พร้อมด้วยประพันธ์เพิ่มเติมโดย James Fauntleroy
สตรอว์เบอร์รี บับเบิลกัม เป็นเพลงแนว ป็อป ,อาร์แอนด์บี และโซล ในดนตรีจังหวะกลาง ที่มีองค์ประกอบของดนตรีอิเล็กทรอนิกส์แดนซ์ และดนตรีแอมเบียนต์ โครงสร้างของเพลงได้รับการเปรียบเทียบกับผลงานของนักดนตรี เช่น แบร์รี ไวต์ ,พรินซ์ และสตีวี วันเดอร์
นักวิจารณ์เพลงถูกแบ่งออกใน "Strawberry Bubblegum" ในการผลิตเพลงนี้ได้รับการยกย่องโดยทั่วไป แต่เนื้อเพลงถูกวิพากษ์วิจารณ์ว่าเป็นสำนวนจำเจ
"Strawberry Bubblegum" ถูกประพันธ์คำร้องและผลิตโดย จัสติน ทิมเบอร์เลค, ทิโมที "ทิมบาแลนด์" มอสลีย์, เจอโรม "เจ-รอค" ฮาร์มอน และ James Fauntleroy ผลิตโดย ทิมบาแลนด์ ,ทิมเบอร์เลค และฮาร์มอนทิมเบอร์เลค ได้เรียบเรียงและผลิตเสียงร้องของเขา ซึ่งได้รับการบันทึกเสียงไว้ที่ Larabee Studios ที่ North Hollywood, California
ศาสนาในประเทศญี่ปุ่น
ศาสนาในประเทศญี่ปุ่น ถูกครอบงำโดยลัทธิชินโตเป็นหลักซึ่งเป็นลัทธิเก่าแก่ของชนชาติญี่ปุ่น ถึงแม้ว่าศาสนาพุทธจะเป็นศาสนาที่มีผู้นับถือมากที่สุดในญี่ปุ่นแต่พุทธสถานเกือบทั้งหมดในญี่ปุ่นก็ได้รับอิทธิพลจากลัทธิชินโตอยู่ไม่น้อย จากการสำรวจในปี พ.ศ. 2549 และ 2551 พบว่า ชาวญี่ปุ่นน้อยกว่าร้อยละ 40 ระบุว่าตนเองนับถือศาสนา โดยนับถือศาสนาพุทธ 34%, นับถือสำนักลัทธิชินโตราว 3.0-3.9% และราว 1.0-2.9% นับถือศาสนาคริสต์
แม้ว่าคนญี่ปุ่นมากกว่าครึ่งจะระบุว่าตนเองนั้นเป็น "ผู้ที่ไม่มีศาสนา" แต่ในทางปฏิบัติก็พบว่าในส่วนมากของกลุ่มคนเหล่านี้มีพฤติกรรมแบบ "นับถือแบบไม่เจาะจง" (เสมือน พหุเทวนิยม) คือไม่ได้เจาะจงว่าตนเองนั้นศรัทธาต่อพระเจ้าหรือสิ่งศักดิ์สิทธิ์องค์ใด ฉะนั้น เราจะพบว่ากลุ่มคนกลุ่มนี้ยังมีการขอพรจากเทพ กราบพระ เข้าศาลเจ้าชินโต เข้าวัดพุทธ เมื่อมีโอกาสหรือในเทศกาลสำคัญๆ แม้ว่าจะระบุว่าตนเองเป็นผู้ไม่มีศาสนา
ไทยแลนด์บาสเกตบอลลีก
ไทยแลนด์บาสเกตบอลลีก (Thailand Basketball League) เป็นลีกชั้นนำระดับบาสเกตบอลลีกสำหรับทั้งชาย และ หญิงในประเทศไทย ก่อตั้งในปีพ.ศ. 2555
รางวัลสตาร์พิคส์ ครั้งที่ 5 ประจำปี พ.ศ. 2550
รางวัล Starpics Thai Films Awards # 5 (๒๕๕๐)
การฟื้นฟูป่าชายเลน
การฟื้นฟูป่าชายเลน คือการฟื้นฟูระบบนิเวศป่าชายเลนในพื้นที่ที่มีอยู่ก่อนหน้านี้ การปฏิบัติการฟื้นฟูป่าชายเลนเป็นพื้นฐานต่อการสร้างวินัยในการฟื้นฟูระบบนิเวศ ซึ่งมีวัตถุประสงค์เพื่อ “[ช่วยเหลือ]การฟื้นตัวต่อความยืดหยุ่นและความสามารถในการปรับตัวของระบบนิเวศที่เสื่อมโทรม, ได้รับความเสียหาย หรือถูกทำลาย” ตั้งแต่ผลกระทบต่อสิ่งแวดล้อมเป็นภัยคุกคามอย่างต่อเนื่อง เพื่อให้เกิดความสำเร็จสำหรับการฟื้นฟูระบบนิเวศที่มีความหมาย จึงไม่เพียงแต่คงไว้ซึ่งสภาพเดิม หากแต่เพื่อเสริมสร้างความสามารถในการปรับตัวเข้ากับการเปลี่ยนแปลงอยู่ตลอดเวลา
ป่าชายเลน พร้อมกับสายพันธุ์สัตว์ที่พักพิง เป็นตัวแทนของแหล่งที่มาของความหลากหลายทางชีวภาพที่สำคัญทั่วโลก และให้นิเวศบริการที่มีคุณค่าต่อมนุษยชาติ โดยเป็นประโยชน์ต่อสัตว์เลี้ยงลูกด้วยน้ำนม, สัตว์เลื้อยคลาน และนกอพยพ ในฐานะของการให้อาหารและเป็นพื้นที่เพาะพันธุ์ และเอื้อต่อการเป็นที่อยู่อาศัยที่สำคัญของปลา และสายพันธุ์ครัสเตเชียนที่มีความสำคัญในเชิงพาณิชย์ รากของป่าชายเลนยังเป็นกันชนทางกายภาพของฝั่งทะเล จากผลกระทบโดยการกัดกร่อนของคลื่นทะเลและพายุ นอกจากนี้ ป่าชายเลนยังได้ปกป้องพื้นที่ชายฝั่งโดยการดูดซับน้ำท่วม และชะลอตัวการไหลของตะกอนในแม่น้ำ จากการมีตะกอนตกค้างในที่แห่งนี้ จึงอาจมีของเสียที่เป็นพิษเกิดขึ้น รวมถึงมีการปรับปรุงคุณภาพของน้ำและสุขาภิบาลในชุมชนชายฝั่ง
สำหรับชุมชนมนุษย์ที่พึ่งพาป่าชายเลน ป่าชายเลนเป็นแหล่งที่มาของรายได้ในท้องถิ่นอย่างยั่งยืนจากการเก็บเกี่ยวผลิตผลของปลาและขอนไม้ เช่นเดียวกับที่ไม่ใช่ผลิตภัณฑ์จากป่า เช่น พืชสมุนไพร, ใบปาล์ม และน้ำผึ้ง ในระดับโลก ป่าชายเลนยังทำหน้าที่ดูดสารคาร์บอนในปริมาณที่เทียบได้กับการปกคลุมท้องฟ้าของป่าฝนบนบก ซึ่งหมายความว่าป่าเหล่านั้นอาจจะมีบทบาทสำคัญในการบรรเทาการเปลี่ยนแปลงสภาพภูมิอากาศ นอกจากนี้ ยังเป็นการปกป้องชายฝั่งทางกายภาพจากระดับน้ำทะเลที่คาดว่าจะเพิ่มสูงขึ้น ซึ่งเกี่ยวข้องกับการเปลี่ยนแปลงสภาพภูมิอากาศ อย่างไรก็ตาม ก็ยังมีข้อจำกัดของป่าชายเลนที่จะปรับตัวเข้ากับการเปลี่ยนแปลงสภาพภูมิอากาศ มีการคาดการณ์ว่าระดับน้ำทะเลจะเพิ่มขึ้น 1 เมตรและจะทำลายป่าชายเลนในหลายภูมิภาคทั่วโลก ซึ่งชุมชนชายฝั่งจะเสี่ยงต่อการเกิดน้ำท่วม, การกัดเซาะชายฝั่ง, การถูกรุกล้ำของน้ำเค็ม และภัยจากพายุที่เพิ่มขึ้น
ครามนอก
ครามนอก เป็นพืชในสกุลคราม พบใน ลาว เวียดนาม เกาะสุมาตรา ในไทยพบทางตะวันออกเฉียงเหนือตามทุ่งโล่งและริมถนน กิ่งอ่อนมีขนกระจายทั่วไป ใบประกอบแบบขนนก ดอกช่อ ดอกย่อยสีชมพู ฝักทรงกระบอก เหยียดตรง
มิยาโกะโนะโจ
เมืองมิยาโกะโนะโจ () เป็นเมืองในจังหวัดมิยาซากิ ประเทศญี่ปุ่น
เราคือยาห์เวห์พระเจ้าของเจ้า
เราคือยาห์เวห์พระเจ้าของเจ้า หรือ เราคือองค์พระผู้เป็นเจ้า () เป็นอารัมภบทของพระบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อแรกของการจัดรูปแบบพระบัญญัติแบบทาลมุด และแบบคำสอนพระศาสนจักรคาทอลิก
อารัมภบทนี้มีบันทึกในหนังสืออพยพ 20:2 และ หนังสือเฉลยธรรมบัญญัติ 5:6 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
ห้ามมีพระเจ้าอื่นใดนอกเหนือจากเรา
ห้ามมีพระเจ้าอื่นใดนอกเหนือจากเรา หรือ จงนมัสการองค์พระผู้เป็นเจ้าพระเจ้าองค์เดียวของท่าน () เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 1 ของการจัดรูปแบบพระบัญญัติแบบเซปตัวจินต์ แบบไฟโล แบบออกัสตินแห่งฮิปโป แบบคำสอนพระศาสนจักรคาทอลิก แบบลูเทอแรน และแบบคริสตจักรปฏิรูป และเป็นบัญญัติข้อที่ 2 ของการจัดรูปแบบพระบัญญัติแบบทาลมุด
บัญญัติข้อนี้มีบันทึกในหนังสืออพยพ 20:3 และหนังสือเฉลยธรรมบัญญัติ 5:7 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
ห้ามมีพระเจ้าอื่นใดนอกเหนือจากเรา บัญญัติข้อนี้ห้ามการนับถือพระหลายองค์อันเป็นลักษณะเด่นของศาสนาทั้งหลายในโลกตะวันออกใกล้สมัยโบราณ อิสราเอลต้องไม่นมัสการหรือออกนามพระต่าง ๆ ของชนชาติอื่น แต่พระเจ้าทรงบัญชาให้พวกเขายำเกรงและปรนนิบัติพระองค์เท่านั้น
เมื่อนำบัญญัติข้อนี้มาประยุกต์ใช้กับผู้เชื่อในพันธสัญญาใหม่ บัญญัติข้อนี้มีความหมายอย่างน้อย 3 ประการต่อไปนี้
ห้ามทำรูปเคารพสำหรับตน
ห้ามทำรูปเคารพสำหรับตน () เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 1 ของการจัดรูปแบบพระบัญญัติแบบออกัสตินแห่งฮิปโป และแบบคำสอนพระศาสนจักรคาทอลิก และเป็นบัญญัติข้อที่ 2 ของการจัดรูปแบบพระบัญญัติแบบเซปตัวจินต์ แบบทาลมุด แบบไฟโล และแบบคริสตจักรปฏิรูป ส่วนแบบลูเทอแรนไม่ได้ระบุข้อนี้ไว้ในพระบัญญัติข้อใด
บัญญัติข้อนี้มีบันทึกในหนังสืออพยพ 20:4-6 และหนังสือเฉลยธรรมบัญญัติ 5:8-10 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
ห้ามทำรูปเคารพสำหรับตน บัญญัติข้อนี้ห้ามการนมัสการพระอื่น ๆ นั้นเรียกร้องไม่ให้มีการสร้างรูปพระเหล่านั้น หรือแม้กระทั่งการสร้างรูปขององค์พระผู้เป็นเจ้าเอง พระเจ้าทรงยิ่งใหญ่เกินกว่าสิ่งที่มนุษย์สร้างขึ้นจะมาเป็นตัวแทนได้ เมื่อประยุกต์ใช้กับผู้เชื่อในพระคริสต์บัญญัติข้อที่สองสั่งห้ามการสร้างรูปของพระเจ้าหรือสิ่งที่พระองค์ทรงสร้างทุกชนิดเพื่อใช้สำหรับการนมัสการ การอธิฐาน หรือเครื่องช่วยเหลือฝ่ายวิญญาณใด ๆ หลักการของบัญญัตินี้ใช้ได้เท่าเทียมกันกับบุคลทั้งสามในตรีเอกภาพ
กรุงเขมา
กรุงเขมา (; อ่านว่า กรุง-ขะ-เหมา) เป็นพืชในวงศ์บอระเพ็ด (Menispermaceae)
กรุงเขมาเป็นไม้เถา เถา กิ่ง ใบ และช่อดอกมีขนอ่อนนุ่มหนาแน่น ใบเป็นใบเดี่ยวเรียงสลับ รูปกลม รูปหัวใจ หรือรูปไต ก้นปิด ปลายแหลม หรือเป็นติ่งหนาม โคนใบมน ตัด หรือเว้าเล็กน้อย ดอกแยกเพศอยู่ต่างต้น ขนาดเล็ก สีเขียวอมเหลือง หรือเหลืองอ่อน ดอกเพศผู้ออกเป็นช่อกระจุกที่ง่ามใบ กลีบดอก 4 กลีบ โคนติดกันเป็นรูปถ้วย เกสรเพศผู้มัดเดี่ยว อับเรณูติดกันเป็นรูปจาน ดอกเพศเมียออกเป็นช่อกระจะที่ง่ามใบ มีใบประดับรูปกลม หรือรูปไต ซ้อนเหลื่อมกันแน่น ไม่ร่วง ปลายเป็นติ่งหนาม มีขน กลีบเลี้ยง 1 กลีบ รูปขอบขนานแกมรูปไข่ กลีบดอก 1 กลีบ ออกตรงข้ามกับกลีบเลี้ยง และสั้นกว่า ผลค่อนข้างกลม สีแดง มีขน มีเมล็ดเดียว เล็ก แข็ง รูปโค้ง หรือเป็นรูปเกือกม้า ผิวขรุขระ
ใบกรุงเขมามีสารเพกทิน เมื่อนำมาขยำกับน้ำจะเกิดเป็นวุ้น ใช้รับประทานได้ ในรากกรุงเขมามีสารแอลคาลอยด์ที่มีคุณสมบัติหลายอย่าง เช่น แก้ปวด ห้ามเลือด รักษาโรคทางระบบทางเดินอาหารและเป็นยาสมาน และในทางการแพทย์แผนไทยใช้รากกรุงเขมาแก้ไข้ ดีซ่าน
ห้ามใช้พระนามพระยาห์เวห์พระเจ้าของเจ้าไปในทางที่ผิด
ห้ามใช้พระนามพระยาห์เวห์พระเจ้าของเจ้าไปในทางที่ผิด หรือ อย่าออกพระนามพระเจ้าโดยไม่สมเหตุ () เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 2 ของการจัดรูปแบบพระบัญญัติแบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 3 ของการจัดรูปแบบพระบัญญัติแบบเซปตัวจินต์ แบบทาลมุด แบบไฟโล และแบบคริสตจักรปฏิรูป
บัญญัติข้อนี้มีบันทึกในหนังสืออพยพ 20:7 และหนังสือเฉลยธรรมบัญญัติ 5:11 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
ห้ามใช้พระนามพระยาห์เวห์พระเจ้าของเจ้าไปในทางที่ผิด บัญญัติข้อนี้ห้ามการยกพระนามของพระเจ้ามาอ้างอย่างไม่สมควรรวมถึงการให้สัญญาจอมปลอมในพระนามของพระเจ้า การออกพระนามด้วยความไม่จริงใจหรือไม่ใส่ใจ หรือแช่งสาปและหมิ่นประมาท พระนามของพระเจ้าจะต้องได้รับการสักการะ ยกย่อง และเคารพบูชาไว้เป็นสิ่งศักดิ์สิทธิ์และถูกกล่าวถึงด้วยท่าทีที่บริสุทธิ์
จงระลึกถึงวันสะบาโต ถือเป็นวันบริสุทธิ์
จงระลึกถึงวันสะบาโต ถือ​เป็น​วัน‍บริ‌สุทธิ์ หรือ อย่าลืมฉลองวันพระเจ้าเป็นวันศักดิ์สิทธิ์ () เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 3 ของการจัดรูปแบบพระบัญญัติแบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 4 ของการจัดรูปแบบพระบัญญัติแบบเซปตัวจินต์ แบบทาลมุด แบบไฟโล และแบบคริสตจักรปฏิรูป
บัญญัติข้อนี้มีบันทึกในหนังสืออพยพ 20:8-11 และหนังสือเฉลยธรรมบัญญัติ 5:12-15 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
จงระลึกถึงวันสะบาโต ถือ​เป็น​วัน‍บริ‌สุทธิ์ บัญญัติข้อนี้วันสะบาโตในพันธสัญญาเดิมเป็นวันที่เจ็ดของสัปดาห์ การรักษาวันสะบาโตให้บริสุทธิ์หมายถึงการแยกวันนั้นออกจากวันอื่น ๆ โดยการหยุดจากการงานเพื่อพักผ่อน ปรนนิบัติพระเจ้าและจดจ่ออยู่กับสิ่งซึ่งเป็นนิรันดร์ ชีวิตฝ่ายวิญญาณ และพระเกียรติของพระเจ้า
บัญญัติเอก
บัญญัติเอก (ศัพท์ราชบัณฑิตยสถาน) หรือ บัญญัติของพระเยซูคริสต์ (ศัพท์ศาสนศาสตร์) หรือ พระ‍บัญญัติ​ข้อ​ที่​สำคัญ​ที่​สุด (ศัพท์คัมภีร์ไบเบิล) หรือ พระมหาบัญญัติ (ศัพท์โปรเตสแตนต์) หรือ บทบัญญัติเอก (ศัพท์คาทอลิก) () เป็นบทบัญญัติของพระเยซู ปรากฏในคัมภีร์ไบเบิลภาคพันธสัญญาใหม่ ในพระวรสารสหทรรศน์ ได้แก่ พระวรสารนักบุญมัทธิว พระวรสารนักบุญมาระโก และพระวรสารนักบุญลูกา เป็นบทบัญญัติที่คริสต์ศาสนิกชนยึดถือเพิ่มเติมจากบัญญัติ 10 ประการ ของศาสนายูดาห์ โดยบัญญัติของพระเยซูคริสต์นี้เป็นบทบัญญัติที่รวบรวมบัญญัติ 10 ประการให้สำเร็จใน 2 ข้อ
ขณะที่พระเยซูทรงสอนพวกธรรมาจารย์อยู่ พวกเขา​ทูล​ถาม​พระองค์ว่า "พระ‍บัญญัติ​ข้อ​ไหน​สำคัญ​ที่​สุด" พระเยซูตรัสดังนี้
พระ‍บัญญัติ​ข้อ​ที่​สำคัญ​ที่​สุด
พระ‍บัญญัติ​ข้อ​ที่​สำคัญ​ที่​สุด
ชาว​สะ‌มา‌เรีย​ใจ‍ดี
พระ‍มหา‍บัญญัติ
ความ​บริ‌สุทธิ์​ทาง​พิธี‍กรรม​และ​ศีล‍ธรรม
จงให้เกียรติแก่บิดามารดาของเจ้า
จงให้เกียรติแก่บิดามารดาของเจ้า หรือ จงนับถือบิดามารดา () เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 4 ของการจัดรูปแบบพระบัญญัติแบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 5 ของการจัดรูปแบบพระบัญญัติแบบเซปตัวจินต์ แบบทาลมุด แบบไฟโล และแบบคริสตจักรปฏิรูป
บัญญัติข้อนี้มีบันทึกในหนังสืออพยพ 20:12 และหนังสือเฉลยธรรมบัญญัติ 5:16 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
จงให้เกียรติแก่บิดามารดาของเจ้า บัญญัติข้อนี้รวมถึงการกระทำที่จำเป็นต่าง ๆ ที่แสดงออกถึงความเมตตากรุณา การสนับสนุนด้านวัตถุสิ่งของ การเคารพให้เกียรติ และการเชื่อฟังบิดามารดาของตน บัญญัตินี้สั่งห้ามถ้อยคำที่ไร้ความเมตตาและการทำร้ายให้บาดเจ็บ
ห้ามฆ่าคน
ห้ามฆ่าคน หรือ อย่าฆ่าคน () เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 5 ของการจัดรูปแบบพระบัญญัติแบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 6 ของการจัดรูปแบบพระบัญญัติแบบเซปตัวจินต์ แบบทาลมุด และแบบคริสตจักรปฏิรูป และเป็นบัญญัติข้อที่ 7 ของการจัดรูปแบบพระบัญญัติแบบไฟโล
บัญญัติข้อนี้มีบันทึกในหนังสืออพยพ 20:13 และหนังสือเฉลยธรรมบัญญัติ 5:17 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
ห้ามฆ่าคน บัญญัติข้อนี้เป็นข้อที่หกที่ห้ามการฆาตกรรมมนุษย์โดยเจตนา นั่นคือ การทำลายชีวิตโดยไม่มีอำนาจที่จะกระทำเช่นนั้นอย่างผิดกฎหมาย พระเจ้าทรงกำหนดโทษถึงตายสำหรับผู้ที่ฝ่าฝืนบัญญัติข้อนี้ พันธสัญญาใหม่ไม่เพียงประณามการฆาตกรรมเท่านั้น แต่รวมถึงความเกลียดชังซึ่งเป็นสิ่งที่กระตุ้นให้คนหนึ่งปรารถนาจะให้อีกคนหนึ่งตายด้วย และการกระทำหรืออิทธิพลใดที่ไม่พอพระทัยพระเจ้าที่เป็นเหตุให้อีกคนหนึ่งต้องตายฝ่ายวิญญาณ
ห้ามล่วงประเวณีผัวเมียเขา
ห้ามล่วงประเวณีผัวเมียเขา หรือ อย่าผิดประเวณี () เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 6 ของการจัดรูปแบบพระบัญญัติแบบไฟโล แบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 7 ของการจัดรูปแบบพระบัญญัติแบบเซปตัวจินต์ แบบทาลมุด และแบบคริสตจักรปฏิรูป
บัญญัติข้อนี้มีบันทึกในหนังสืออพยพ 20:14 และหนังสือเฉลยธรรมบัญญัติ 5:18 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
ห้าม​ล่วง‍ประ‌เวณี​ผัว‍เมีย​เขา บัญญัติข้อนี้เป็นข้อที่เจ็ดที่ห้ามการล่วงประเวณี ซึ่งครอบคลุมถึงการผิดประพฤตผิดศีลธรรมและบาปทางเพศทุกอย่าง การล่วงประเวณี (นั่นคือ ความไม่ซื่อสัตย์ต่อคู่ชีวิต) เป็นสิ่งที่น่ารังเกลียดในสายพระเนตรของพระเจ้ามากจนกระทั่งพระคัมภีร์ปราณามการประพฤติเช่นนี้ทั่วไปหมด พระคัมภีร์ได้สอนเรื่องการล่วงประเวณีไว้ดังต่อไปนี้
ห้ามลักขโมย
ห้ามลักขโมย หรือ อย่าลักขโมย () เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 7 ของการจัดรูปแบบพระบัญญัติแบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 8 ของการจัดรูปแบบพระบัญญัติแบบเซปตัวจินต์ แบบไฟโล แบบทาลมุด และแบบคริสตจักรปฏิรูป
บัญญัติข้อนี้มีบันทึกในหนังสืออพยพ 20:15 และหนังสือเฉลยธรรมบัญญัติ 5:19 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
ห้ามลักขโมย บัญญัติข้อนี้ห้ามการขโมยเงินทองหรือสิ่งของผู้อื่น การโกงก็เป็นรูปแบบหนึ่งของการลักขโมย บัญญัติข้อที่แปดนี้เรียกร้องให้มีความซื่อสัตย์ในทุกเรื่องที่เราต้องเกี่ยวข้องกับผู้อื่น
ห้ามเป็นพยานเท็จใส่ร้ายเพื่อนบ้าน
ห้ามเป็นพยานเท็จใส่ร้ายเพื่อนบ้าน หรือ อย่าพูดเท็จใส่ร้ายผู้อื่น () เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 8 ของการจัดรูปแบบพระบัญญัติแบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 9 ของการจัดรูปแบบพระบัญญัติแบบเซปตัวจินต์ แบบไฟโล แบบทาลมุด และแบบคริสตจักรปฏิรูป
บัญญัติข้อนี้มีบันทึกในหนังสืออพยพ 20:16 และหนังสือเฉลยธรรมบัญญัติ 5:20 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
ห้ามเป็นพยานเท็จใส่ร้ายเพื่อนบ้าน บัญญัติข้อนี้เป็นข้อที่เก้าที่ปกป้องชื่อเสียงของผู้อื่น อย่าให้ใครกล่าวความเท็จเกี่ยวกับอุปนิสัยหรือการกระทำของใครก็ตาม เราต้องกล่าวถึงทุกคนด้วยความยุติธรรมและเที่ยงธรรม บัญญัติข้อนี้รวมถึงการพูดโกหกโดยทั่วไปด้วย
ห้าม​โลภ​
ห้าม​โลภ​ หรือ อย่าปลงใจผิดประเวณี อย่ามักได้ทรัพย์สินของผู้อื่น () เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 9,10 ของการจัดรูปแบบพระบัญญัติแบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 10 ของการจัดรูปแบบพระบัญญัติแบบเซปตัวจินต์ แบบไฟโล แบบทาลมุด และแบบคริสตจักรปฏิรูป
บัญญัติข้อนี้มีบันทึกในหนังสืออพยพ 20:17 และหนังสือเฉลยธรรมบัญญัติ 5:21 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
ห้าม​โลภ บัญญัติข้อนี้เป็นข้อที่สิบ
กูดบายฟอร์นาว (เพลงพี.โอ.ดี.)
"กูดบายฟอร์นาว" () เป็นเพลงของพี.โอ.ดี. และซิงเกิลนำจากสตูดิโออัลบั้มที่หก "เทสติฟาย" ออกจำหน่ายใน ค.ศ. 2006 เพลงมีเสียงร้องเบื้อหลังของเคที เพร์รีตลอดในท่อนคอรัสท่อนสุดท้ายจนถึงจบเพลง ต่อมาถูกบรรจุในอัลบั้ม "" ใน ค.ศ. 2006
"กูดบายฟอร์นาว" ถูกเปิดในวิทยุหลายครั้งและถูกนำไปใช้เป็นวิดีโอส่งเสริมภาพยนตร์เรื่อง "อภินิหารตำนานแห่งนาร์เนีย ตอน ราชสีห์ แม่มด กับตู้พิศวง" เป็นซิงเกิลที่ประสบความสำเร็จที่สุดตั้งแต่เพลง "ยูธออฟเดอะเนชัน" และขึ้นอันดับ 47 บนบิลบอร์ดฮอต 100
เดซีเบลล์
"เดซีเบลล์ (ไบซีเคิลบิลต์ฟอร์ทู)" () เป็นเพลงดัง แต่งขึ้นใน ค.ศ. 1892 โดยแฮร์รี เดเคอร์ มีท่อนคอรัสที่โด่งดังว่า "Daisy, Daisy / Give me your answer, do. / I'm half crazy / all for the love of you", ending with the words "a bicycle built for two".
เพลงนี้เป็นเพลงแรกที่ร้องโดยการสังเคราะห์เสียงพูดจากคอมพิวเตอร์ และมีการกล่าวถึงในภาพยนตร์เรื่อง "2001 จอมจักรวาล"
แผ่นศิลาพระโอวาท
แผ่นศิลาพระโอวาท หรือ แผ่นศิลาพระบัญญัติ (; ) ในคัมภีร์ไบเบิล หมายถึง แผ่น​พระ‍โอ‌วาท​สอง​แผ่น เป็น​แผ่น​ศิลา​จา‌รึก​ด้วย​นิ้ว‍พระ‍หัตถ์​ของ​พระ‍เจ้า ซึ่งพระยาห์เวห์ได้ประทานให้กับโมเสสบนภูเขาซีนาย มีบันทึกอยู่ในหนังสืออพยพ บทที่ 31 ข้อ 18
ตามที่ได้บันทึกในคัมภีร์ไบเบิล แผ่นพระโอวาททั้งสองแผ่นเป็น​พระ‍ราช‌กิจ​ของ​พระ‍เจ้า และ​อักษร​ที่​จา‌รึก​นั้น​เป็น​ลาย​พระ‍หัตถ์​ของ​พระ‍เจ้า เมื่อโมเสสกลับลงมาจากภูเขาซีนาย ท่านเห็นโคและคนเต้นรำ ท่านจึงมีโทสะขึ้นจึงโยนแผ่นศิลาในมือทิ้งตกแตกที่เชิงภูเขานั้นเอง ต่อมาในภายหลังพระเจ้าได้ประทานแผ่นพระโอวาทให้ใหม่ และเก็บรักษาไว้ในหีบแห่งพันธสัญญา
เนื้อหาในแผ่นศิลาพระโอวาท จารึกพระบัญญัติสิบประการไว้ ดังนี้
ถ้อย‍คำ​แห่ง​พันธ‌สัญญา
ถ้อย‍คำ​แห่ง​พันธ‌สัญญา หรือ คำ​แห่ง​พันธ‌สัญญา () เป็นพระบัญญัติสิบประการ ซึ่งพระยาห์เวห์ได้รื้อฟื้นพันธสัญญาที่ได้สัญญาไว้กับวงศ์วานอิสราเอล พระองค์ได้ย้ำเตือนถึงกฏของพันธสัญญา โดยพระองค์ได้วางแนวทางในการปฏิบัติไว้ให้กับชาวอิสราเอล โดยพระสัญญานี้เป็นพระสัญญาอันเป็นนิรันดร์และเป็นพระราชกิจของพระองค์ที่มีต่อพงศ์พันธุ์อิสราเอลสืบไป มีบันทึกในคัมภีร์ไบเบิล หนังสืออพยพ บทที่ 34 ข้อที่ 10-28
ถ้อย‍คำ​แห่ง​พันธ‌สัญญา คือบัญญัติ 10 ประการ ซึ่งพระเจ้าได้รื้อฟื้นพันธสัญญาใหม่อีกครั้ง
เป็นมิตรกับสิ่งแวดล้อม
เป็นมิตรกับสิ่งแวดล้อม เป็นนิยามแง่การตลาดที่อ้างถึงสินค้าและบริการ, กฎหมาย, แนวทาง และนโยบายที่สร้างความเจ็บปวดให้ลดน้อยลงมากที่สุด หรือไม่เป็นอันตรายต่อระบบนิเวศและสิ่งแวดล้อม หลายบริษัทใช้คำที่ไม่ชัดเจนเหล่านี้เพื่อส่งเสริมสินค้าและบริการ บางครั้งก็มีการเพิ่มเติม การรับรองเฉพาะเจาะจงมากขึ้น ดังเช่น ฉลากสิ่งแวดล้อม เพื่อใช้เป็นศัพท์หรือภาษาที่นุ่มนวลโดยทั่วไปที่อ้างถึงความสามารถด้านการฟอกเขียว
องค์การระหว่างประเทศว่าด้วยการมาตรฐาน จึงได้มีการพัฒนามาตรฐาน ISO 14020 และ ISO 14024 เพื่อสร้างหลักการและวิธีการในฉลากสิ่งแวดล้อม รวมถึงการประกาศที่ออกใบรับรองและฉลากสิ่งแวดล้อมที่ควรปฏิบัติตาม โดยเฉพาะอย่างยิ่ง มาตรฐานเหล่านี้เกี่ยวข้องกับการหลีกเลี่ยงการขัดกันแห่งผลประโยชน์ ซึ่งเป็นการใช้กระแสเสียงระเบียบวิธีทางวิทยาศาสตร์ และเป็นที่ยอมรับในขั้นตอนการทดสอบ รวมถึงการเปิดกว้างและความโปร่งใส ในการตั้งค่ามาตรฐาน
โฮกูริกุชิงกันเซ็ง
โฮะกุริกุชิงกันเซ็ง () เป็นเส้นทางรถไฟความเร็วสูงชิงกันเซ็งของญี่ปุ่น ดำเนินงานโดยบริษัทรถไฟญี่ปุ่นตะวันออก (JR ตะวันออก) และบริษัทรถไฟญี่ปุ่นตะวันตก (JR ตะวันตก) เชื่อมต่อรถไฟความเร็วสูงสายอื่นจากมหานครโตเกียว ให้สามารถเดินทางได้ถึงเมืองคะนะซะวะ ช่วงแรกของเส้นทางตั้งแต่ทะกะซะกิถึงเปิดเมื่อ 1 กรกฎาคม พ.ศ. 2540 ในชื่อว่า นะงะโนะชิงกันเซ็ง ()
วอลเลย์บอลชายทีมชาติออสเตรีย
วอลเลย์บอลชายทีมชาติออสเตรีย () เป็นทีมชาติของประเทศออสเตรียในการแข่งขันวอลเลย์บอลระดับนานาชาติรวมถึงนัดกระชับมิตร
ตามกี่
ตามกี่ () เป็นเมืองหลักของจังหวัดกว๋างนาม ในภูมิภาคชายฝั่งตอนกลางใต้ของประเทศเวียดนาม
ฟุตบอลโลกหญิง 2015 กลุ่มดี
ฟุตบอลโลกหญิง 2015 กลุ่มดี ประกอบด้วย , , และ . การแข่งขันจะเริ่มต้นระหว่างวันที่ 8–16 มิถุนายน 2558.
ใน รอบ 16 ทีมสุดท้าย:
ว้าวุ่นรุ่นเล็ก
ว้าวุ่นรุ่นเล็ก เป็นซีรีส์ซิตคอมที่ผลิตโดยบริษัท เวิร์คพอยท์ เอ็นเทอร์เทนเมนท์ จำกัด โดยนำมาทำเป็นซีรีส์ซิตคอมเกี่ยวกับปัญหาวัยรุ่นและวัยเรียน ออกอากาศทุกวันอาทิตย์เวลา 11.05-11.30 น ทางไทยพีบีเอส ออกอากาศตอนแรกเมื่อวันที่ 24 สิงหาคม พ.ศ. 2551 - 1 กุมภาพันธ์ พ.ศ. 2552
รับบท ก้อง
ละครเรื่อง ว้าวุ่นรุ่นเล็ก เป็นละครประเภทซิดคอม มีทั้งหมด 24 ตอน
เตรตายุค
เตรตายุค (อักษรเทวนาครี: त्रेता युग)หรือไตรดายุค คือหนึ่งในช่วงเวลาในสี่ช่วงเวลาของการเปลี่ยนแปลงของโลก ซึ่งอธิบายไว้ในคัมภีร์ฮินดู โดยมียุคอื่นอีกได้แก่ สัตยยุค ทวาปรยุค และ กลียุค ซึ่งทั้ง 4 ยุครวมกันเรียกว่ามหายุค มีระยะเวลา ๓,๖๐๐ ปีเทวดา หรือ1,296,000 ปีโลกมนุษย์ ซึ่งถือเป็นยุคเงิน
คนจะสูง 14 ศอก มีอายุอยู่ได้ถึง 10,000 ปี
คุณภาพชีวิตนั้น คนจะอยู่ในความดีสามส่วน มีความไม่ดีหนึ่งส่วน
ไม่มีการประกอบพิธีกรรม มนุษย์ปฏิบัติธรรมเพื่อหวังอานิสงส์จากการปฏิบัติธรรมนั้น
ดีและเลวในอัตราเดียวกัน
เพียงชายคนนี้ไม่ใช่ผู้วิเศษ
เพียงชายคนนี้ไม่ใช่ผู้วิเศษ เป็นละครโทรทัศน์ไทย แนวโรแมนติกและดราม่า ดัดแปลงจากบทประพันธ์เรื่อง สามีเงินผ่อน ของกรุง ญ. ฉัตร โดยบทประพันธ์นี้ถูกสร้างเป็นละครมาแล้วถึง 2 ครั้ง ครั้งแรกในปี พ.ศ. 2544 ผลิตโดยบริษัท ควิซแอนด์เควส จำกัด บทโทรทัศน์โดย ณัฐนันท์ วรรณพุฒ และ ศรีศิลป์ เปี่ยมทิพย์มนัส กำกับการแสดงโดย อานนท์ สุวรรณเครือ นำแสดงโดย พล ตัณฑเสถียร และ ศิริลักษณ์ ผ่องโชค โดยใช้ชื่อเดิมตามบทประพันธ์ ครั้งที่ 2 ในปี พ.ศ. 2559 ในครั้งนี้ใช้ชื่อว่า "เพียงชายคนนี้ไม่ใช่ผู้วิเศษ" ผลิตโดยบริษัท ทอง เอ็นเตอร์เทนเม้นท์ จำกัด โดยผู้จัด แอน ทองประสม กำกับการแสดงโดย กฤษฎา เตชะนิโลบล นำแสดงโดย เจมส์ มาร์, คิมเบอร์ลี่ แอน เทียมศิริ, กมลเนตร เรืองศรี, ฐากูร การทิพย์ และ ชีรณัฐ ยูสานนท์
คาซูมิ อาริมูระ
คาซูมิ อาริมูระ () เป็นนักแสดงชาวญี่ปุ่นหน้าใหม่ที่กำลังมีชื่อเสียงขึ้นเรื่อยๆ นับเป็นนักแสดงที่มีความสามารถคนหนึ่ง
อาริมูระเริ่มสนใจในการแสดงตอนปีสุดท้ายของมัธยมต้น เมื่ออาริมูระพบว่าตัวเองคิดถึงวิธีการที่เธอจะได้แสดงละครบ้าง โดยเฉพาะอย่างยิ่งบทบาทในละครทีวีเธอดูงจะได้บทที่มีโอกาสประสบความสำเร็จ
จากนั้นในปี 2009 อาริมูระได้เข้าโรงเรียนมัธยมท้องถิ่นในบ้านเกิด และผ่านการออดิชั่นใน office FLaMme . อาริมูระจึงย้ายมาโตเกียวในเดือนเมษายนเพื่อเตรียมตัวเป็นนักแสดงอาริมูระได้ร่มแสดงครั้งแรกในปี 2010 ในละครเรื่อง "Hagane no Onna" และก็มีผลงานเรื่อยๆ จนปี 2015 เธอก็ได้เล่นละครเรื่อง "Amachan" โดยรับบทเป็นแม่ของนางเอกสมัยที่ยังเป็นสาวๆ ถึงจะเป็นบทที่ไม่โดดเด่นอะไร แต่อาริมูระกลับได้มีโอกาสรับงานอื่นๆ มากมาย หลังจากเรื่อง "Amachan"
หลังจากนั้น
เธอก็มีผลงานทั้งภาพยนตร์ ละคร และโฆษณา เรียกได้ว่าช่วงครึ่งปีแรกของปี 2014 จะได้เห็นเธอบนจอแก้วทุกวันเลย
จากผลการสำรวจ ORICON STYLE ได้ทำการสำรวจในหัวข้อ ""คุณคิดว่านักแสดงสาวคนไหนที่ดังระเบิดฉุดไม่อยู่ ในช่วงครึ่งแรกปี 2014 ?"" และอันดับที่ 1 ก็คือ คาซูมิ อาริมูระ
วัดสามัคคีวราราม
วัดสามัคคีวราราม หรือวัดสมุห์พร้อม ตั้งอยู่เลขที่ ๑๗ หมู่ที่ ๗ บ้านชุมชนสะพาน ๒ ถนนมิตรภาพ ตำบลทับกวาง อำเภอแก่งคอย จังหวัดสระบุรี ๑๘๒๖๐ 
สังกัดคณะสงฆ์มหานิกาย มีเนื้อที่ตั้งวัด ๑๕ ไร่ ๒ งาน พื้นที่ตั้งวัดเป็นที่ราบติดริมถนนมิตรภาพ
วัดสามัคคีวราราม เดิมชาวบ้านเรียกว่า “วัดสะพานสอง” กระทรวงศึกษาธิการได้ประกาศเป็นวัดนับตั้งแต่วันที่ ๒๒ มิถุนายน ๒๕๐๘ โดยมีนายทา เพชรสิงห์ เป็นผู้ติดต่อขออนุญาตต่อทางราชการ ได้รับอนุญาตให้สร้างวัดวันที่ ๑๙ กันยายน ๒๕๐๖ ชาวบ้านตั้งชื่อว่า “วัดปางโก” ผู้ยกที่ดินให้สร้างวัดคือ นายนา คำพุ่ม และนายแดง วงษ์คำนา
ตั้งแต่กระทรวงศึกษาธิการได้ประกาศตั้งวัดจนถึงปัจจุบันมีเจ้าอาวาส จำนวน ๓ รูป คือ
อุปสมบทเมื่อวันที่ ๑๕ เดือนกรกฎาคม พ.ศ. ๒๕๕๐ เวลา ๑๔.๓๐ น.ณ อุโบสถวัดสุนันทาราม ตำบลบ้านแก้ง อำเภอเฉลิมพระเกียรติ จังหวัดสระบุรี โดยมี
ฟิฟตีเชดส์ (นวนิยายชุด)
ฟิฟตีเชดส์ () เป็นชุดนวนิยายแนววีรคติเชิงสังวาส เขียนโดยอี. แอล. เจมส์ ประกอบด้วย "ฟิฟตีเชดส์ออฟเกรย์", "ฟิฟตีเชดส์ดาร์กเกอร์" และ "ฟิฟตีเชดส์ฟรีด" โดยทั้งสามเล่มมีเนื้อหาเกี่ยวกับความสัมพันธ์ของนักศึกษาสาว แอนัสตาเซีย สตีล และนักธุรกิจหนุ่ม คริสเตียน เกรย์ ในปี ค.ศ. 2015 อี. แอล. เจมส์. ได้ออกหนังสือเล่มที่ 4 "เกรย์" ซึ่งเป็นการเล่าเรื่องใน "ฟิฟตีเชดส์ออฟเกรย์" ใหม่ ผ่านมุมมองของคริสเตียน เกรย์ "ดาร์กเกอร์" หนังสือเล่มที่ 5 ที่เล่าเรื่อง "ฟิฟตีเชดส์ดาร์กเกอร์" ผ่านมุมมองของคริสเตียน เกรย์เช่นกัน วางจำหน่ายในปี ค.ศ. 2017
จุดเริ่มต้นของ "ฟิฟตีเชดส์" มาจากแฟนฟิกชันของนวนิยายชุดทไวไลท์ ก่อนจะได้รับความนิยมเป็นหนังสือขายดี ถึงแม้จะได้รับคำวิจารณ์ในแง่ลบ แต่นวนิยายชุดนี้ก็ได้รับการสร้างเป็นภาพยนตร์ในปี ค.ศ. 2015 ภาคต่อของภาพยนตร์ชุดนี้เข้าฉายในปี ค.ศ. 2017 และ ค.ศ. 2018
เจ้าราชวงศ์ (แก้วปราบเมรุ ณ ลำปาง)
พลตำรวจตรี เจ้าราชวงศ์ (แก้วปราบเมรุ ณ ลำปาง) เป็นอดีตผู้บัญชาการตำรวจภูธร (ภาคเหนือ) คนแรกของกองบังคับการตำรวจภูธรภาคเหนือ และเป็นโอรสในเจ้าบุรีรัตน์ (บุญเลิศ ณ ลำปาง)
เจ้าราชวงศ์ (แก้วปราบเมรุ ณ ลำปาง) เป็นโอรสในเจ้าบุรีรัตน์ (บุญเลิศ ณ ลำปาง) ซึ่งเป็นโอรสในเจ้าอุปราชหมูหล้า กับเจ้าทิพยอด ธิดาในเจ้าพรหมาภิพงษธาดา เจ้าแก้วปราบเมรุ เข้ารับราชการเป็นตำรวจในกองบัญชาการตำรวจภูธร 3 ซึ่งตั้งอยู่บริเวณริมแม่น้ำวัง อำเภอเมืองลำปาง จังหวัดลำปาง จนกระทั่งได้รับตำแหน่งเป็นผู้บังคับการคนแรก
เจ้าราชวงศ์ (แก้วปราบเมรุ ณ ลำปาง) ได้รับพระราชทานสัญญาบัตรยศเป็น "พลตำรวจเอก" ในคราวที่พระบาทสมเด็จพระเจ้าอยู่หัว เสด็จในการพระราชทานพระแสงราชศัสตราวุธประจำจังหวัดนครลำปาง ในปี พ.ศ. 2469
เจ้าราชวงศ์ (แก้วปราบเมรุ ณ ลำปาง) ถึงแก่อนิจกรรม เมื่อปี พ.ศ. 2482
เมื่อเจ้าบุญวาทย์วงษ์มานิต เจ้าผู้ครองนครลำปาง ถึงแก่พิราลัย ในปี พ.ศ. 2465 ขณะนั้นเจ้าแก้วปราบเมรุ ดำรงฐานันดรเป็น "เจ้าราชวงศ์" ซึ่งมีศักดิ์สูงสุดสืบต่อจากเจ้าผู้ครองนครลำปาง จึงเป็นผู้มีสิทธิ์ที่จะได้รับการแต่งตั้งจากราชสำนักสยามให้เป็นเจ้าผู้ครองนครลำปาง สืบต่อจากเจ้าบุญวาทย์วงษ์มานิต แต่เนื่องจากเจ้าศรีนวล ณ ลำปาง ธิดาในเจ้าบุญวาทย์ฯ ได้มีหนังสือถึงราชสำนักกรุงเทพ เพื่อขอให้แต่งตั้งเจ้าราชบุตร (แก้วเมืองพรวน ณ ลำปาง) ผู้เป็นสวามีให้รั้งตำแหน่งดังกล่าวแทน
จึงเป็นเหตุให้รัฐบาลได้มีการแต่งตั้งให้เจ้าราชบุตร (แก้วเมืองพรวน ณ ลำปาง) รั้งตำแหน่งดังกล่าวแทน จนถึงแก่พิราลัยในปี พ.ศ. 2468 หลังจากนั้นเป็นต้นมาทางราชสำนัก ก็มิได้มีการแต่งตั้งผู้รั้งตำแหน่งเจ้าผู้ครองนครลำปางอีก แต่เจ้าราชวงศ์ (แก้วปราบเมรุ ณ ลำปาง) ก็ปฏิบัติหน้าที่เป็นผู้นำของเจ้านายฝ่ายเหนือสายนครลำปาง
รายชื่อธงกองทัพสาธารณรัฐจีน
ตารางเบื้องล่างต่อไปนี้คือข้อมูลเกี่ยวกับธงต่างๆ ที่ใช้อยู่ในกองทัพสาธารณรัฐจีนอย่างสังเขป
เดิมธงนี้เป็นธงในเหตุการณ์การลุกฮือหวูชาง (Wuchang uprising) เมื่อวันที่ 10 ตุลาคม พ.ศ. 2454 ซึ่งเป็นจุดเริ่มต้นของการปฏิวัติซินไฮ่ ต่อมาได้ใช้เป็นธงของกองทัพสาธารณรัฐจีนยุคแรก ตั้งแต่ พ.ศ. 2454 - 2471
ธงกองทัพบกสาธารณรัฐจีน เป็นธงพื้นสีน้ำเงินขอบสีแดง ภายในมีรูปพระอาทิตย์สีขาวมีรัศมี 12 แฉก ก่อนปี ค.ศ. 1934 ใช้เป็นธงของกองทัพปฏิวัติแห่งชาติจีน และ สถานที่ราชการของกองทัพบก
บั๊กนิญ
บั๊กนิญ () เป็นเมืองทางตอนเหนือของประเทศเวียดนาม และเป็นเมืองหลักของจังหวัดบั๊กนิญ เมืองนี้มีเนื้อที่ทั้งหมด 80.82 ตารางกิโลเมตร และมีประชากร 150,331 คน
ฝูลี้
ฝูลี้ () เป็นเมืองหลักของจังหวัดห่านามในประเทศเวียดนาม
วอลเลย์บอลหญิงชิงแชมป์โลก 1960
วอลเลย์บอลหญิงชิงแชมป์โลก 1960 () เป็นเป็นครั้งที่ 3 ของการแข่งขัน จัดขึ้นที่รีโอเดจาเนโร, ประเทศบราซิล ระหว่างวันที่ 28 ตุลาคม – 14 พฤศจิกายน ค.ศ. 1960
วอลเลย์บอลหญิงชิงแชมป์โลก 1962
วอลเลย์บอลหญิงชิงแชมป์โลก 1962 () เป็นครั้งที่ 4 ของการแข่งขัน จัดขึ้นที่กรุงมอสโก, สหภาพโซเวียต ระหว่างวันที่ 13–25 ตุลาคม ค.ศ. 1962
เบสบอลเวิลด์คัพ รุ่นอายุไม่เกิน 21 ปี
เบสบอลเวิลด์คัพ รุ่นอายุไม่เกิน 21 ปี () เป็นการแข่งขันเบสบอลชิงแชมป์โลก ภายใต้การควบคุมของสหพันธ์เบสบอลระหว่างประเทศ การแข่งขันครั้งแรกจัดขึ้นที่ไทจง, ประเทศไต้หวัน ในเดือนพฤศจิกายน แต่ละทีมจะมีผู้เล่นที่มีอายุต่ำกว่า 23 ปี